15.7.2008 Jurnalul Oficial al Uniunii Europene L 186/3 REGULAMENTUL (CE) NR. 665/2008 AL COMISIEI din 14 iunie 2008 de stabilire a normelor detaliate de aplicare a Regulamentului (CE) nr. 199/2008 al Consiliului privind instituirea unui cadru comunitar pentru colectarea, gestionarea și utilizarea datelor din sectorul pescuitului și sprijinirea consultanței științifice cu privire la politica comună în domeniul pescuitului COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 199/2008 al Consiliului din 25 februarie 2008 privind instituirea unui cadru comunitar pentru colectarea, gestionarea şi utilizarea datelor din sectorul pescuitului și sprijinirea consultanței ştiințifice cu privire la politica comună în domeniul pescuitului (), în special articolul 4 alineatul (4), articolul 5 alineatul (3), articolul 7 alineatul (1), articolul 8 alineatul (7), articolul 12 alineatul (2) și articolul 25, întrucât: (1) Regulamentul (CE) nr. 199/2008 instituie un cadru comunitar pentru colectarea, gestionarea și utilizarea datelor în vederea stabilirii unei baze solide pentru analize ştiințifice în sectorul pescuitului și formulării unor avize ştiințifice fundamentate cu privire la punerea în aplicare a politicii comune în domeniul pescuitului (denumită în continuare „PCP”). (2)  Protocoalele şi metodele de colectare și utilizare a datelor ar trebui să fie conforme cu standardele de calitate stabilite de organismele ştiințifice internaționale și de organizațiile regionale de gestionare a pescuitului și să se bazeze pe experiența dobândită în colectarea de date în domeniul pescuitului, de la stabilirea primului cadru comunitar în 2000, precum și pe avizele furnizate de Comitetul ştiințific, tehnic şi economic pentru pescuit (denumit în continuare „CSTEP”). (3) Statele membre ar trebui să stabilească programele naționale multianuale în scopul colectării, gestionării și utilizării datelor în conformitate cu programul comunitar multianual. Aceste programe trebuie prezentate Comisiei într-un termen care să-i permită acesteia să ia deciziile financiare pentru anul următor la timp. Statele membre ar trebui să evite duplicarea colectării de date. Statele membre ar trebui să prezinte rapoarte privind punerea în aplicare a programelor lor naționale. (4)  Coordonarea acţiunilor statelor membre și, dacă este posibil, împărțirea sarcinilor între programele naționale ar trebui asigurate la nivel regional. () JO L 60, 5.3.2008, p. 1. (5)  Programul comunitar multianual va face obiectul unei decizii separate a Comisiei. (6)  Măsurile prevăzute de prezentul regulament sunt conforme cu avizul Comitetului de gestionare a sectorului pescuitului și acvaculturii, ADOPTĂ PREZENTUL REGULAMENT: Articolul 1 Componente ale programelor naționale Programele naționale multianuale menţionate la articolul 4 din Regulamentul (CE) nr. 199/2008 conțin: (a) acţiunile planificate, pe module și secţiuni, menționate în programul comunitar multianual și referitoare la urmă- toarele regiuni: — Marea Baltică (zonele ICES IIIb-d); — Marea Nordului (zonele ICES IIla, IV şi VIId) și zona arctică de est (zonele ICES I şi Il); — Atlanticul de Nord (zonele ICES V-XIV şi zonele NAFO); — Marea Mediterană și Marea Neagră; — regiuni în care pescuitul se efectuează cu nave comu- nitare și care sunt gestionate de organizația regională pentru gestionarea pescuitului la care Comunitatea este parte contractantă sau observator; (b) elementele contabilității analitice distribuite pe module și secțiuni, conform programului comunitar multianual, și pe regiuni, conform literei (a) din prezentul articol; (c) descrierea detaliată a strategiilor de eşantionare urmate şi a estimărilor statistice utilizate care permit aprecierea nive- lurilor de precizie, precum şi a raportului între cost și precizie;